
I^iaphragma  est  tam  eximia  magnitudine  et  situ  tam  con- 
spicuo, ut  non  mirum  sit,  quod  qui  in  scientia  naturali  ver- 
sabantur iam  temporibus  antiquissimis  de  eius  natura  cogi- 
taverunt. Atque  multi  inveniuntur  qui  de  diaphragmate  scrip- 
serunt , quo  factum  est  ut  multae  et  diversae  sententiae  de 
eius  actione  et  usu  prolatae  sint.  Clarissimus  Ha  lier  in 
commentatione  sua  de  musculis  diaphragmatis  diversas 
illas  sententias,  quae  ante  eum  apparuerant,  recensuit.  Cuius 
verba  haec  sunt : „Usus  et  actio  diaphragmatis  adeo  varie 
assignantur  a scriptoribus , ut  mirum  videri  possit  de  re 
praecipua  et  quae  de  oculis  possit  indicari,  adeo  varias  etiam 
doctissimorum  virorum  sententias  fuisse.  Nam  alii  obscurum 
vel  nullum  ei  tribuunt  officium  ut  Plato,  Aristoteles, 
Entius,  Molinettus.  Alii  agere  quidem  vi  musculari, 
sed  exspirationem  producere  constringendo  imum  thoracem, 
ut  Arantius,  Columbus,  Caspar  Bauhinus,  Diera- 
broekius,  Caspar  Bartholinus  fil.  Alii  ad  inspiratio- 
nem facere  quidem , sed  secundario , et  quia  robustiorum 
musculorum  in  dilatationem  thoracis  nixum  superare  non  va- 
leat, sponte  potius  exspirationem  facturum,  ut  Cheselden 


1)  Opera  minora  Tom.  pag.  256. 

et  Santorinus;  vel  ad  inspirationem  facere,  non  autem 
primario,  ut  Michael  Ettmueller,  G,  C.  Schelham- 
mer.  Alii  vero  praecipuum  esse  organum  inspirationis 
omnino  tradiderunt  adeo  numerosi  nt  vix  enumerari  possint. 
Ita  senserunt  Galenus,  Vesalius,  Hieron.  Fabr.  ab 
Aquapendente,  Stenonius,  Winslow,  Boerhaave“ 
plurimique  alii* 

Auctores  vero  gravissimi  qui  de  diaphragmate  scripse- 
runt, sine  dubio  sunt  Albertus  v.  Haller  ipse  et  Senae 
Francogallus.  Sed  quamvis  illi  viri  bene  meruerint  inquisi- 
tionibus et  scriptis  , et  recentiorihus  quoque  temporibus  de 
diaphragmate  quaesitum  sit,  nihilominus  non  omnia  de  dia- 
phragmate sunt  disceptata. 

Hac  nostra  commentatione  minime  nobis  propositum 
erat  omnes  quaestiones  expedire,  sed  nonnullas  observationes 
nostrasqne  de  illis  reflexiones  proponere  voluimus.  Aptissi- 
mum nobis  visum  est  primum  ea  quae  mera  observatione 
inveniuntur  exponere , tum  aperire  quae  conclusione  ex  illis 
observationibus  effici  opinati  sumus  de  actione  diaphragma- 
tis, de  eius  vi  in  oeconomia  corporis,  et  quatenus  pendeat 
a nervo  phrenico. 

Ut  accurate  cognoscantur  conditiones  diaphragmatis  ne- 
cessarium duximus  tam  in  anatomiam  diaphragmatis  inquirere 
quam  experimenta  in  animalibus  vivis  instituere. 

DESCRIPTIO  DIAPHRAGMATIS 

cuniculi  quem  die  15.  m.  Febr.  1856  necavimus. 


Diaphragma  est  ita  extensum  inter  cavum  pectoris  et 
abdominis , ut  propter  locos  insertionis  diversos  a Processu 
xiphoideo  et  a cartilagine  costae  septimae  et  octavae  ad  ver- 
tebram lumbalem  tertiam  descendat.  Praeterea  diaphragma- 
tis pars  dextra  altius  sita  est  quam  sinistra,  quod  erat  in 
cuniculo  nostro  parvo  Centimetra  tria.  Pectoris  cavum  ver- 
sus diaphragma  habet  convexitatem  insignem  cuius  pars 
altissima  in  Centro  tendineo  posita  est  Superficies  quae 
ad  pectus  spectat  Pleura  est  tecta,  superficies  cavo  abdominis 
adversa  Peritonaeo  est  obducta,  quo  cum  ventriculo  oeso- 
phago, liene,  hepate,  renibus  cohaeret.  Diaphragma  est  in- 
sertum in  superficie  posteriore  Processus  xiphoidei , cartilagi- 
num, costarum  duodecim  inferiorum  et  in  earum  corporibus, 
processibus  transversis  et  corporibus  vertebrae  dorsalis  ulti- 
mae et  lumbalis  primae  usque  ad  quartam.  Centri  tendinei 
forma  bene  comparari  potest  cum  forma  trifolii.  Lobus 
medius  antrorsum  spectat , lobi  laterales  quisque  ad  latus 
externum  et  retro  versus  est.  Longitudo  lobi  medii  anterioris, 
si  metior  ab  hiatu  venae  cavae  inferioris  ad  marginem  an- 
teriorem est  Centrimetrorum  3,  latitudo  maxima  Cent.  2,7. 
Ex  lobis  lateralibus  dexter  est  maior , cuius  longitudo  ab 
hiatu  venae  cavae  inferioris  ad  marginem  posteriorem  Cent. 
2,6  est maxima  latitudo  Cent.  2.  Maxima  longitudo  lobi 
sinistri  est  Cent;  2,1  maxima  latitudo  1,6. 

E partibus  musculosis  diaphragmatis  pars  sternalis  a su- 
perficie posteriore  processus  xiphoidei  ad  marginem  lobi  an- 
terioris Centri  tendinei  longa  est  9 Mill.  Portio  sternalis  transit 

in  partes  costales  quae  latitudine  crescunt  usque  ad  regionem 
costae  octavae,  ubi  maximam  extensionem  habent.  Latitudo 
maxima  partis  costalis  partis  dextrae  est  Cent  1,4,  sinistrae 
1,2.  Abhinc  latitudo  usque  ad  columnam  vertebrarum  de- 
crescit , ut  fibrae  brevissimae  partis  costalis,  quae  a costa 
duodecima  exeunt , in  latere  dextro  habeant  longitudinem 
Millim.  3^  in  latere  sinistro  Millim.  2.  Fibrae  crurum  exter- 
norum partis  lumbalis  quae  partibus  costarum  proximae  sunt, 
in  latere  utroque  vix  habent  longitudinem  Mill.  3.  Sed  co- 
lumnae vertebrarum  appropinquantes  crescunt.  Idem  pertinet 
ad  crura  media  et  interna.  Fibrae  longissimae  crurum  in- 
ternorum a vertebra  quarta  ad  centrum  tendineum  in  latere 
dextro  longae  sunt  Cent.  3,1  in  latere  sinistro  2,L 

Crassitudo  partis  costalis  minime  aequat  Mill.  1,  crura 
vero  interna  partis  lumbalis  crassa  sunt  Mill.  2. 

Fibrarum  directio  in  parte  diaphragmatis  tendinea  haec 
est.  Fasciculi  qui  oriuntur  a parte  musculari  sternali , recta 
descendunt  ad  centrum , proximi  usque  ad  costam  nonam 
cursu  convergente  ad  centrum  meant ; fasciculi  qui  nascun- 
tur a parte  lumbali , recta  et  antrorsum  ad  centrum  ascen- 
dunt. Fibrae  vero  quae  positae  sunt  inter  fasciculos  qui 
oriuntur  a vertebra  nona  et  eos  qui  ex  musculis  lumbalibus, 
omnes  in  circus  ad  dorsum  flectuntur. 

Transeamus  ad  directionem  Abrarum  muscularium.  Omnes 
fibrae  partis  sternalis  et  costalis  ad  Centrum  tendineum  con- 
vergunt, alteri  recta  deorsum  , alteri  extrinsecus  et  desuper 
meant  introrsum  et  deorsum.  Itidem  fasciculi  crurum  exter- 
norum et  mediorum  eunt  ad  paitem  tendineam  a vertebris 
lumbalibus  iter  facientes  extrorsum.  Fasciculi  crurum  ex- 
ternorum et  mediorum  lateris  dextri  veniunt  ad  lobum  Cen- 
tri tendinei  dextrum  , fasciculi  lateris  sinistri  ad  lobum  sini- 
strum. Crurum  vero  internorum  directio  valde  est  compli- 
cata. Crura  interna  primo  iuxta  posita  ascendunt  extrorsum 
i«f»*^rsumque , aliquantum  vero  progressa  divergunt,  ut  faci- 

ant  Hiatum  aorticum,  convergunt,  decussantur,  iterum  diver- 
gunt  ad  faciendum  Hiatum  oesophageum , deinde  coniuncti 
breve  spatium  permetiuntur  et  finiuntur  in  margine  posteriore 
Centri  tendinei.  Hiatus  tertius  praeter  Hiatum  aorticum  et 
oesophageum,  dico  Hiatum  venae  cavae  inferioris  seu  Fora- 
men quadrilaterum  in  medio  diaphragmate  situm  est  magis 
ad  latus  dextrum  inclinans.  Summum  fere  fastigium  est  con- 
vexitatis, quae  invenitur,  si  diaphragma  relaxatum  est. 

Diaphragma  exsectum  non  procul  ab  insertionibus  fere 
ellipsis  formam  praebet  cuius  margo  anterior  uno  loco  le- 
viter est  exsectus,  quod  respondet  insertionis  Icfco  in  pro- 
cessu xiphoideo.  Margo  vero  exsectioni  adversus  valde  est 
sinuatus  magna  longitudine. 

Postquam  diaphragma  cuniculi,  quantum  quaestioni  nos- 
trae proficit,  copiose  descripsimus  maxime  spectantes  men- 
surarum rationes  partium  singularum  , non  alienum  huic  rei 
videtur,  humani  quoque  cadaveris  mensuras  apponere,  quas, 
quum  in  compendiis  de  Anatomia  non  invenissemus,  ipsi  in- 
stituimus. Cadaver  erat  viri  musculosi  triginta  fere  annos 
nati  , statura  mediocri.  Hic  quoque  ex  Hiatu  venae  cavae 
inferioris  mensi  sumus  ad  mensuras  instituendas  trium  lobo- 


rum  Centri  tendinei.  Item  maxima  latitudo 
erat  in  regione  costae  duodecimae. 

partis  costalis 

Centrum  tendineum. 

Longitudo  lobi  anterioris  aequat.  . . . . 

4,6 

Cent. 

Maxima  eius  latitudo  ........ 

7,9 

Longitudo  lobi  dextri 

10,8 

i) 

Maxima  eius  latitudo  ........ 

8,1 

Longitudo  lobi  sinistri  ....... 

9,2 

19 

Maxima  eius  latitudo 

7,1 

71 

Pars  muscularis* 

Longitudo  partis  sternalis  aequat 7,8  Cent* 

Maxima  latitudo  partis  costalis  dextrae  * * , 16,5  „ 

sinistrae  * * . 14,9  „ 

Latitudo  minima  partis  costalis  dextrae  . * * 7 „ 

sinistrae  . . . 8,2  „ 

Maxima  longitudo  partis  lumbalis  dextrae  . .11,9  „ 

sinistrae  . . . 10,7  „ 

Crassitudo  partis  sternalis  non  aequat  . . 1 Mill. 

„ „ costalis  est  .....  .2  „ 

,,  „ lumbalis  est 4 „ 


DE  CONVEXITATE  DIAPHRAGMATIS. 


Constat  diaphragma  in  statu  relaxato  convexitatem  non 
mediocrem  pectoris  cavum  versus  praebere.  Nam  observa- 
tiones in  animalibus  vivis  si  exspirant  et  in  cadaveribus  lu- 
culentissime hoc  demonstrant.  Sed  unde  convexitas  illa  ? 
Illustr.  Hyrtl  ')  censet  convexitatem  illam  eo  effici  , quod 
intestina  abdominis  ipsa  pressa  ceteris  musculis  abdominis 
se  contrahentibus  diaphragma  sursum  premant.  Idem  cen- 
set illustr.  Meyer  ^).  Quae  sententia  quamvis  theoretice 
considerata  magnam  habeat  probabilitatem , accurata  status 
anatomici  observatione  et  institutis  experimentis  non  solum 
labefactatur  sed  prorsus  refutatur.  Causa  convexitatis  non 
est  quaerenda  in  abdominis  sed  in  pectoris  cavo.  Diaphrag- 


1)  Lehrbucli  der  Anatomie  des  Menschen.  2.  Aufl.  Wien  1851.  p. 3 18. 

2)  Lehrbuch  der  physiologischen  Anatomie  des  Menscben.  Theil  II. 
pag.  22  5o 

ma  cum  Pleura  est  concretum  et  Mediastino  convexitas  illa 
efficitur , quo  diaphragma  medium  est  suspensum.  Quam 
sententiam  satis  demonstrat  hoc  experimentum. 

Experimentum  1.  institutum  die  21.  mens.  Febr.  huius  anni. 

Aperuimus  cavum  abdominis  cuniculi  mortui.  Diaphrag- 
ma valde  erat  convexum  cavum  pectoris  versus.  Organa 
quae  peritonaeo  cum  diaphragmate  coniuncta  sunt,  soluta  et 
omnia  intestina  e cavo  abdominis  remota  sunt,  ut  totum  dia- 
phragma optime  conspici  posset.  Inter  haec  nulla  mutatio 
convexitatis  observata  est.  Deinde  utrumque  latus  pectoris 
sublatum  est  usque  ad  costam  sextam.  Sternum  integrum 
manebat.  Tum  pulmones  sursum  tracti  sunt.  Dissecuimus 
mediastinum  anticum  , convexitas  paullum  minor  facta  est. 
Postquam  autem  etiam  mediastinum  posticum  dissecuimus 
convexitas  plane  evanuit  et  diaphragma  ponderi  suo  obno- 
xium , quum  cadaver  cuniculi  in  dorso  positum  esset , deor- 
sum columnam  vertebrarum  versus  lapsum  est. 

' Experimentum  II. 

Idem  experimentum  instituimus  die  23.  Febr.  et  in  om- 
bus  idem  eventus. 

Quum  postea  perlegeremus  , quae  alii  de  diaphragmate 
scripserint , eandem  sententiam  enunciatam  invenimus  a cla- 
rissimo Senae  in  commentatiuncula,  cui  titulus  est:  ^,Sur  les 
organes  de  la  respirationi ').  Cuius  verba  haec  sunt:  Pour 
ce  qui  regarde  la  courbure  moyenne  (du  diaphragme)  elle 
vient  de  Tattache  de  cette  partie  au  mediastin.i  Quam  sen- 
tentiam adeptus  est  hoc  experimento.  Dicit:  „Qu’on  su- 
spende par  la  t^te  un  cadavre  qui  a respird  et  qu’on  en- 
ieve  les  visceres  de  Tabdomen , on  verra  que  les  concavitas 
laterales  du  diaphragme  se  soutiendront  comme  auparavant; 
ce  n’etaient  donc  pas  les  viscares  de  Tabdomen  qui  soute- 
naient  les  concavitas  du  diaphragme.i 


1)  Mdmoires  de  1’academie  des  Sciences.  Paris  1724.  pag  170 — 71. 

DE  ACTIONE  DIAPHRAGMATIS. 


Ut  certam  sententiam  nascamur  de  motibus  diaphrag- 
matis, de  effectibus  et  de  vi  quam  nervus  phrenicus  faciat 
in  diaphragma,  ante  omnia  experimentis  opus  est.  Quae 
sequuntur  experimenta,  ab  humanissimo  praeceptore,  illustris- 
simo Prof,  Budge  me  assistente  instituta  sunt. 

Experimentum  Ili.  institutum  die  15.  Febr. 

Postquam  cuniculus  Aethere  sulphurico  in  narcosi  fuit, 
dissecuimus  cutem  a Manubrio  sterni  usque  ad  medium  ab- 
domen et  in  utroque  latere  a musculis  solvimus.  Hoc  modo 
musculi  intercostales  externi  aperte  ad  oculos  veniebant.  Per 
tenues  musculos  intercostales  pulmones  videbamus. 

Inter  inspirationem  pulmones  descendebant  inter  exspi- 
rationem ascendebant,  musculi  vero  intercostales  motus  con- 
trarios faciebant.  Ut  certiores  fieremus  qui  essent  motus 
diaphragmatis,  in  utrroqne  latere  Processus  xiphoidei  in  mus- 
culos abdominis  pollices  impressimus. 

Inter  inspirationem  unam  quamque  uterque  pollex  retrude- 
batur qua  ex  re  concludere  licebat,  diaphragma  eosdem  cum 
pulmonibus  motus  facere.  Ut  vero  observationes  nostrae 
quam  certissimae  fierent,  spatium  intercostale  inter  costam 
dextram  quartam  et  quintam  magna  acus  primum  alte  in 
pulmones  immissa  est,  tum  non  nisi  leviter  in  spatium  in- 
tercostale ita  ut  musculi  intercostales  soli  perforarentur, 
postremo  acus  per  spatium  iiitercostale  inter  costam  septi- 
mam et  octavam  dextram  immissa  est  in  diaphragma.  In 
omnibus  his  experimentis  idem  phaenomenon  vidimus.  In 
omnibus  his  casibus  caput  acus  inter  inspirationem  ascende- 
bat inter  exspirationem  descendebat.  Necesse  erat  caput  acus 
quam  per  musculos  intercostales  alte  in  pulmones  et  in 

diaphragma  immiseramus,  ascendere,  ubi  organon  descende- 
bat et  in  vicem.  Sed  si  acus  leviter  immissa  erat  in  musculos 
intercostales , necessario  eandem  directionem  indicabat  qua 
musculus  movebatur , ita  ut  si  musculus  ascendebat  idem 
iter  faceret  et  rursus  si  descendebat. 

Si  animali  nonnullas  temporis  minutas  os  vi  claudeba- 
mus et  hoc  modo  respirationem  rarum  et  profundam  efficie- 
bamus, oculis  maxima  cum  commoditate  motus  acus  persequi 
poteramus. 

Tum  nervus  phrenicus  lateris  sinistri  diligenter  nudatus 
est  et  super  ipsam  claviculam  cartilaginosam,  postquam 
ramum  suum  magnum  e plexu  brachiali  accepit,  quem  et 
ipsum  diligenter  nudaveramus  ut  certius  omnes  nervi  fascicu- 
los haberemus,  in  bacillo  vitreo  (Glasstaebchen)  impositus  et 
dissectus  est.  Nervus  phrenicus  dexter  integer  manebat. 

Comparantibus  nobis  partes  thoracis  haec  invenimus. 

Inter  inspirationem  in  latere  dextro  corpora  costarum 
infimarum  deorsum  et  introrsum  columnam  vertebrarum  ver- 
sus trahebantur,  in  latere  sinistro  costae  deorsum  tantum  sed 
non  vertebrarum,  columnam  versus  trahebantur  ^). 

Tum  rursus  acus  immissae  sunt  singulae  per  spatium 

1)  Idem  vidit  Hallerus  experimenta  in  animalibus  vivis  instituens. 
Cfr.  eius  librum  De  partium  corpons  humani  praecipuarum  fa- 
brica et  functionibus.  Tom  VI  pag.  73.  et  143.  Sed  Beau  et 
Maissiat  experimentis  nisi  contrariam  sententiam  protulerunt, 
sicut  refert  Valentin  (Lehrbuch  der  Physiologie  des  Men- 
schen  Band  I § 1233)  qui  eorum  experimenta  his  verbis  exposuit. 
jjDurchschnitten  sie  die  Brust-,  die  Sage-  und  die  Zwischenrip- 
„penmuskeln  eines  Hundes  und  theilten  die  Brust  zwischen  der 
jjsechsten  und  siebenten  Rippe  in  einen  oberen  und  einen  unte- 
„ren  Abschnitt , so  dauerte  die  ^Hebung  der  letzten  Rippen  und 
„die  Erweiterung  des  unteren  Theiles  der  Brust , die  das  Einath- 
,5men  begleitete,  fort.  Entfernten  sie  aber  das  Zwergfell  eines 
„anderen  Thieres , trennten  die  Saegemuskeln  und  bffneten  die 
„Brust  wie  friiher,  so  blieb  die  untere  Halfte  ruhig,  die  obere 
„wurde  dagegen  durch  die  Rippen  gehoben.  ^ 

inter  costara  sextam  et  septimam  in  diaphragma  in  utro- 
que latere. 

Inter  inspirationem  caput  acus  dextrae  sursum  versa  est, 
caput  acus  sinistrae  deorsum,  quod  accuratissime  videbatur, 
si  inter  duas  acus  corpus  stabile,  exempli  gratia  culter,  tene- 
batur. — Si  bestiola  in  dorso  iacebat,  musculi  abdominales 
in  latere  sinistro  tantopere  sursum  trahebantur  ut  cavitas 
eximia  in  hoc  latere  fieret,  sed  in  latere  dextro  hic  locus 
prominebat. 

Tum  cavum  abdominis  apertum  est  et  intestina  quae 
diaphragmati  adiacebant  deorsum  trahebantur,  sed  cauti  fui- 
mus ne  diaphragma  offenderetur  ut  eius  actiones  accurate 
videre  possemus.,. 

In  latere  dextro  inter  inspirationem  in  parte  musculari 
diaphragmatis  plures  rugae  transversae  colligebantur  et  pars 
muscularis  cum  parte  tendinea  ab  Hiatu  venae  cavae  inferio- 
ris ad  costam  septimam  decurtabatur  quatuor  Millim.  Sed  in 
latere  sinistro  pars  muscmlaris  producebatur  partem  tendineam 
sequens.  Post  has  observationes  animal  necatum  est. 

Experimentum  IV  institutam  die  24.  Febr. 

Cuniculus  narcosi  Aethere  sulphurico  instituendae  sub- 
iectus  est,  Sed  quum  bestiola,  antequam  quidquam  obser- 
vari de  eo  posset,  spiritum  extremum  exspiraret,  quae  pri- 
mum intendebamus  omissa  et  ad  experimentum  proximum 
dilata  sunt  et  hoce  experimentum  in  cadavere  institutum  est. 

Postquam  magna  plicatura  transversa  in  latere  anteriore 
colli  prehensa  est,  scalpello  illa  media  superne  deorsum  dis- 
cissa est.  Tum  fascia  cervicalis  colli  discissa  est  et  mus- 
culi sternohyoidei  et  sternothyreoidei  distracti  sunt. 

Scalpello  incisio  facta  est  inter  annuluin  secundum  e 
tertium  Tracheae , quae  nobis  nudata  ante  oculos  erat  e 
tubulum  immisimus  ut  inflato  aere  respirationem  artificialen 
efficeremus  quo  motus  pulmonum  thoracis  et  diaphragmatis 

observaremus.  Ubi  ore  per  tubulum  inflavimus , pulmones 
dilatati  quidem  sunt  quod  per  musculos  intercostales,  qui  hac 
quoque  in  bestiola  nudati  erant , facile  videbatur,  sed  non 
tantopere  ut  aliquam  vim  in  thoracis  parietes  aut  diaphrag- 
ma haberent.  Qua  de  causa  tubulo  remoto  in  eandem  Tra- 
cheae aperturam  instrumentum  parvum  immissum  est  quod 
dicimus  Luftspritze.  Cuius  ope  quantitatem  aeris  idoneam 
inflare  poteramus.  Observata  sunt  haec.  Pulmones  quae 
iuxta  columnam  vertebrarum  posita  erant,  descendebant  quod 
in  parvo  cuniculo  Mill.  10  erat  et  intra  premebantur.— Cos- 
tae extrorsum  versae  sunt  sine  ulla  mutatione  arcuum. 

Diaphragma  urgentibus  pulmonibus  adeo  deorsum  pre- 
mebatur ut  magna  concavitas  in  pectore  oreretur  et  ventri- 
culus, hepar  aliaque  intestina  abdominis  descenderent. 

Ubi  inflare  destituimus  partes  formam  et  situm  pristinum 
recuperabant. 

Itaque  postquam  institutis  experimentis  motus  diaphrag- 
matis activos  et  passivos  cognovimus  et  conditionem  eius 
Qervo  phrenico  et  integro  et  dissecto,  non  minus  interesse 
videbatur  observare , quam  vim  irritatio  nervi  phrenici  habe- 
ret. Valentin*)  nervum  phrenicum  canis  et  cuniculorum 
compressit.  Quo  facto  canis  ululabat,  cuniculi  habebant  con- 
vulsiones et  nonnullis  in  casibus  exclamabant.  Ipsi  nos  irri- 
tatione galvanica  usi  sumus  et  experimentum  hoc  incepimus. 

Experimentum  V.  factum  die  5.  mens.  Martii. 

Cuniculus  adultus  et  robustus  narcotisatus  est.  Ut  in 
experimento  proximo  plicatura  transversa  eximia  cutis  in 
latere  anteriore  colli  prehensa  et  media  discissa  est.  Incisio 
propagata  est  usque  ad  Manubrium  sterni.  Quo  facto  mar- 
gines vulneris  retracti  sunt  et  musculus  sternocleidomastoi- 
deus in  latere  sinistro  incisionibus  levibus  caute  a partibus 
vicinis  solutus  et  introrsum  retractus  est.  Quum  vena  iu- 

1)  In  libro  citato  Tom.  II.  §.  4256. 

gularis  externa  sanguine  valde  completa  et  operatio  facienda 
esset  in  spatio  perangusto , ne  laesione  profluxus  sanguinis 
accideret,  in  angulo  vulneris  superiore  et  inferiore  ligatura 
vincta  est.  Nervus  phrenicus  sinister  in  toto  decursu  ab 
origine  prima  ad  locum  quo  thoracem  intrat , a pnrietibus 
vicinis  solutus  et  bacillo  vitreo  impositus  est.  Tum  cuniculo 
ad  apparatum  rotationis  appropinquato  nervi  partem  bacillo 
vitreo  (Glasstaebelien)  impositam  irritabamus.  Musculus  sler- 
nocleidomastoideus  nervos  ei  obiectos  praesertim  nervum  va- 
gum plane  protegebat.  Irritatio  parvis  intervallis  repetita 
est,  et  quotiescumque  eam  conabamur,  nonnullas  temporis  se- 
cundas producta  est.  Flumeit  galvanicum  primum  tenue  tum 
vero  validum  etiecimus.  Quoties  cunque  ambo  tiia  metallica 
apparatus  rotationis  quae  per  obturaculum  suberinum  (Kork- 
stoepsel)  transfixa  erant  nervo  phrenico  imponebantur,  dia- 
phragma totum  valde  contrahebatur;  si  flumen  erat  infirmius 
minore  celeritate  et  rapiditate  contrahebatur  quam  si  erat 
vehementius.  Quae  contractiones  diaphragmatis  per  musculos 
abdominales  relaxatos  clarissime  observari  poterant.  Postquam 
conatus  per  decem  fere  minutas  pluries  semper  eodem  cum 
eventu  repetiti  sunt,  destituimus. 

Si  tum  post  illas  irritationes  infra  costam  septimam 
utriusque  lateris  pollicem  imprimebamus , in  latere  dextro 
pollex  trudebatur  ut  fieri  solet  in  statu  normali,  sed  in  la- 
tere sinistro,  cuius  nervus  phrenicus  irritatus  erat,  percussio 
pollicis  nullo  modo  sentiri  poterat.  Necesse  igitur  erat  pa- 

ralysim  certe  ad  tempus  etfectam  esse.  Contemplantibus  igi- 
tur nobis  bestiolam  in  respiratione  ex  aspectu  externo  nihil 
insolitum  sentiri  poterat.  Animal  respirabat  tranquille  sine 
ullo  conspicuo  labore.  Respirabat  in  minuta  dimidia  quatei 
et  quinquagies.  Tum  persecuimus  nervum  phrenicum  sini- 
strum. Quod  nullo  modo  valuit  ad  mutandam  respirationis 
frequentiam,  quae  nervo  dissecto  eadem  erat,  quam  mode 
indicavi. 

Tum  uervus  phrenicus  dexter  quoque  eodem  modo  quo 
antea  sed  vena  iugulari  externa  non  vincta  a partibus  vicinis 
solutus  et  bacillo  vitreo  impositus  est.  Quo  facto  animal  in 
minuta  dimidia  respirabat  sexies  et  quadragies. 

Deinde  nervum  phrenicum  dextrum  perscidimus  et  tum 
respirationem  observavimus.  Summo  cum  labore  perfecta  est. 
Alae  naris  late  patefaciebantur.  Maxima  contentio  musculo- 
rum pectoris,  colli,  faciei  minime  nos  fugere  poterat.  Fre- 
quentia respirationis  minima  facta  erat,  ut  cuniculus  statim 
post  dissectionem  non  pluries  respirabat  quam  qiiatuordecies. 

Postea  vulnus  concludimus  et  animal  vivum  reservavi- 
mus ut  observationes  de  eo  porro  fieri  possent. 

Experimentum  circiter  horam  quartam  postmeridianam 
factum  est. 

Circum  horam  quintam  bestiola  in  eodem  statu  erat  et 
respirationis  frequentia  tum  et  postea  haec  fuit.  Cuniculus 
respirabat 


Hora  postmeridiana  4 

. 31  X 

„ vespertina  7 

. 36 

jj  V 8 

. 34 

)>  jy  10  

Postero  die. 

Hora  matutina  7 

. 34  X 

„ meridiana  12 

. 27 

„ postmeridiana  3 

. 12 

Hora  postmeridiana  3*/2  cuniculus  mortuus  est.  Per 
omne  tempus,  quod  animal  post  operationem  vixit , tranquil- 
lum manebat.  Ex  alimentis  nihil  sumebat.  Vesica  urinaria 
plerumque  valde  erat  completa  et  facile,  si  vi  externa  coin- 
primebatur,  urinam  edebat. 

Quaestio  igitur  erat , quae  animali  causa  mortis  fuerit, 
utrum  dissectio  nervorum  phrenicorum  ipsa  mortifera  fuisset 
an  causa  alia  esset  accusanda.  Vuhieratio  non  tanta  erat, 


18 


e qua  mors  tara  brevi  tempore  oriri  posset  Magna  sangui- 
nis profusione  minime  animal  periit , quum  paucae  tantum 
guttae  sanguinis  fluxissent.  Sectio  cadaveris  igitur  est  in- 
stituta. Nec  in  cerebro  nec  in  meningibus  ulla  mutatio  in- 
veniri poterat.  Parenchyma  pulmonis  utriusque  valde  erat 
sanguine  repletum.  In  incisione  sanguis  fere  niger  profluxit 

Plures  partes  pulmonum  in  aquam  iniectae  non  sub- 
mersae sunt,  sed  ab  initio  nantes  manserunt,  In  cavo  ab- 
dominis nihil  a norma  differens  inveniebatur  nisi  vesica  uri- 
naria ut  diebus  vitae  postremis  urina  repleta.  Nervi  phre- 
nici utrique  praeparati,  quod  hoc  in  casu  est  maximi  mo- 
menti, erant  prorsus  dissecti. 

Quaestio  vero  quam  vim  habeat  discissio  totius  nervi 
phrenici  utriusque  et  paralysis  diaphragmatis  quae  eam  se- 
quitur, in  organismum  universum,  praecipue  in  respirationem 
gravior  est , quam  ut  satisfieret  uno  experimento,  praesertim 
quum  cuniculus  noster  non  diu  post  operationem  mortuus  sit 
atque  ideo  magis  quum  gravissimus  autor  ili.  Valent  in  di- 
cat ‘)  animalia  tali  modo  tractata  per  menses  operationi  su- 
perstitia esse  posse , iis  non  nisi  molestias  leves  respirationis 
esse.  Qua  de  causa  instituimus  experimentum  novum  in  cu- 
niculo die  12.  mens.  Julii. 

Ezperlmentam  VI. 

Primum  frequentiam  respirationis  observantes  inveni- 
mus animal  in  minuta  centies  octies  respirare.  Tum  ut  in 
experimento  proximo  cuniculus  narcosi  affectus  est  eodemque 
modo  nervus  phrenicus  uterque  in  collo  nudatus  est.  Sed 
ut  observatio  sit  quam  accuratissima  vena  iugularis  externa 
plane  intacta  mansit  neque  ut  in  experimento  proximo  irrita- 
tionem Galvanismo  fecimus.  Tum  nervus  phrenicus  discissus 
est  in  loco,  quo  rami  ambo  maximi  coniuncti  sunt , quorum 


1)  In  libro  citato  Abth.  II.  §.  1257. 

alter  originem  ducit  a nervo  cervicali  anteriore  tertio  et 
quarto,  alter  a plexu  brachiali  fere  duabus  lineis  supra  cla- 
viculam cartilaginosam.  Vulnus  clausimus. 

Respirationem  observantes  vidimus  animal  eadem  faci- 
litate respirare  quam  antea.  Respiratio  post  operationem 
etiam  erat  accelerata.  Frequentia  ascenderat  ad  numerum 
centum  et  quadraginta  novem.  Sed  nonnullo  tempore  prae- 
terlapso frequentia  fere  erat  eadem,  quae  ante  operationem. 
Neque  quidquam  extraordinarii  reperiri  poterat. 

Experimentum  VII. 

Idem  experimentum  instituimus  in  cuniculo  die  19.  mens. 
Iulii.  Eventus  in  omnibus  idem. 

Dissimilitudo  eventuum  in  experimento  quinto  et  duo- 
bus proximis  tara  insignis  erat,  ut  attentionem  nostram 
omnem  posceret.  Proxima  erat  quaestio  num  in  experimentis 
proximis  totus  nervus  phrenicus  uterque  dissectus  fuerit.  De 
hac  re  ut  certiores  fieremus , necavimus  cuniculum , in  quo 
postrema  operatio  erat  instituta  et  praeparantes  haec  inveni- 
mus. In  utroque  latere  truncus  principalis  nervi  phrenici 
erat  dissectus  et  fines  dissectionis  in  clavae  formam  intumu- 
erant. Sed  in  latere  dextro  invenimus  fila  tria , in  latere 
sinistro  duo,  quae  orientia  e plexu  brachiali  fere  lineis  5 — 7 
infra  locum  dissectiois  nervi  phrenici  in  cavo  pectoris  ad 
truncum  principalem  nervi  phrenici  veniebant.  Certi  igitur 
eramus  in  hoc  experimento  (septimo)  et  probabilitater  in 
experimento  proximo  functionem  nervi  phrenici  et  ideo  dia- 
phragmatis quoque  functionem  non  omnino  sublatam  fuisse. 
Idem  quod  antea  sequentes  rursus  experimentum  repetivimus 
die  26.  mens.  Iulii. 

Experimentum  VIll. 

Operatio  in  ceteris  partibus  eodem  modo  facta  est,  sed 
discissio  in  collo  tam  profunde  quam  fieri  poterat  summa 


diligentia  id  est  in  loco  ubi  nervus  phrenicus  cavum  pectoris 
intrat.  Bestiola  ante  operationem  respirabat  centies  octogies. 
Statim  post  operationem  idem  vidimus  quod  in  experimento 
quinto.  Dissecto  enim  nervo  phrenico  utroque  respiratio 
valde  erat  impedita , musculi  faciei  et  colli  magno  labore 
agitabantur,  alae  naris  valde  dilatabantur.  Statim  post  ope- 
rationem animal  respirabat  centies  et  vicies.  Bestiola  valde 
erat  tranquilla , mox  in  latere  iacebat  et  hora  dimidia  vix 
praeterlapsa  mortua  est. 

Statim  post  mortem  sectionem  cadaveris  fecimus  et  ner- 
vum phrenicum  sinistrum  totum  invenimus  dissectum  sed 
nervi  phrenici  dextri  hlum  unum  tenue  non  dissectum  erat. 
In  cerebro  nihil  a norma  differebat.  Vasa  pulmonum  san- 
guine valde  tumebant.  Pulmones  erant  colore  leviter  rubi- 
cundo. Ventriculus  cordis  quoque  dexter  sanguine  valde  erat 
completus.  In  cavo  abdominis  vesicam  urinariam  invenimus 
quam  maxime  impletam. 

DIIUDICATIO. 


Positio  diaphragmatis  est  tam  insignis^  ut  non  nisi  le- 
viter contemplantes  cadavera  Mammalium  unum  quod  dia- 
phragmati propositum  est , confestim  cognoscere  possimus. 
Quod  ideo  primum  ab  iis,  qui  in  rebus  naturalibus  versaban- 
tur, cognitum  est  et  qiiod  unicum  diaphragmati  propositum 
esse  antiquissimi  autores  , qui  de  eo  scripserunt , putavisse 
videmus.  Q Statim  nomen  ipsum,  quo  diaphragma  in  scriptis 
veterioribus  appellatum  est  „Septum  transversum^^^)  satis  de- 
monstrat, quantum  autores  veteres  cognoverint  et  aestimave- 
rint illud  diaphragmati  propositum.  Re  vera  quod  diaphragma 
cavum  pectoris  et  abdominis  separat  res  gravitatis  est  maxi- 
mae, Si  organon  separans  non  esset^  perturbatio  organorum 
gravissimorum  corporis , dico  circulationis  et  respirationis, 
semper  esset  timenda  et  inevitabilis.  Nulla  enim  organa  ma- 
gis sunt  idonea  ad  molestiam  ferendam  partibus  corporis  vi- 
cinis, quam  organa  abdominis,  quum  et  situm  suum  facile 
mutare  possint  et  saepissime  flatibus  admodum  extendantur. 
Scilicet  tales  perturbationes  in  animalium  generibus  inferio- 
ribus non  invenimus  , quamquam  septum  inter  cavum  abdo- 
minis et  pectoris  non  habent.  Sed  respiratio  continua  his 
mimalibus  minime  tam  est  necessaria,  quam  Mammalibus, 
atque  omnino  invenimus  animalia  summorum  ordinum  mini- 
me rebus  adversis  resistere.  Quum  rana  exempli  gratia  per 

1)  Plato  in  Timaeo  p.  m.  727  scripsit  diaphragma  partem  iracun- 
dam  animalis  separare  a vegetante  anima. 

Aristoteles  de  part.  anim.  K III.  C.  H.  p.  4161:  dissepire 
partem  sentientem  ab  inierioribns,  Entius  nihil  esse  nisi  distin- 
guens septum. 

2)  Ha  11  er  Opera  minora  Tora.  I.  pag.  263. 

plures  horas  vivat  sine  ulla  respiratione  homo,  ubi  respira- 


tio deest,  post  nonnullas  minutas  moritur.  Ut  appareat  quam 
gravis  sit  integritas  diaphragmatis,  quum  ipsi  de  hac  re  ex- 
perimenta non  fecerimus  , liceat  infra  afferre  quaedam  quae 
Haller^)  narrat. 

Postquam  expositum  est  quem  ad  finem  omnino  dia- 
phragma habeat  positionem  inter  cavum  abdominis  et  thora- 
cis , porro  primum  quaerendum  est , quid  natura  secuta  sit 
in  structura  diaphragmatis.  Quoniam  diaphragma  non  in  linea 
recta  extensum  est  inter  cavum  abdominis  et  pectoris , sed 
ita,  ut  habeat  directionem  a dorso,  desuper  antrorsum  et  de- 
orsum, valde  dilatantur  et  cavum  pectoris  et  abdominis  in 
spatio  quam  minimo.  Nam  hoc  modo  licet  pulmonibus  fere 
totidem  descendere,  quam  si  locus  insertionis  anterioris,  dico 
insertionem  in  sterno  et  in  cartilaginibus  costarum,  sextae  et 


septimae,  eandem  altitudinem  haberet  quam  vertebrae  lumba- 
es.  Organa  abdominis  totidem  in  exspiratione  ascendere 
possunt  quam  si  insertio  in  vertebris  lumbalibus  eandem  al- 
titudinem haberet  cum  processu  xiphoideo.  Haec  positio 
diaphragmatis  obliqua  maxime  -est  idonea  ad  intestina  abdo- 
minis in  descensu  diaphragmatis  premenda  eo , quo  facillime 
recedere  possunt  et  quam  minime  pulmones  aere  inflatos 
impedire,  dico  parietem  anteriorem  abdominis  versus.  Spatium i 
abdominis  adiuvatur  in  statu  diaphragmatis  relaxato,  id  estj 
eo  tempore,  quo  musculi  ceteri  abdominales  se  contrahentesl 


1)  Budge  Memoranda  der  speciellen  Pliysiologie  des  Mensclien.l 
Aufl.  II.  pag.  91. 

Opera  minora  Tom.  I.  p.  156.  Dicit:  Ita  Sennertus  Prax.  medi 
IV.  C.  III.  p.  366  ex  observatione  soceri  exemplum  studiosi  lia-l 
bet  septem  mensibus  a vulnere  demum  elapsis  mortui  dissectii 
cui  ventriculus  in  thoracem  ascenderat.  Similis  observatio  Guilj 
lemaei  apud  Pareum  in  milite^  cui  intestinum  thoracem  subiit  el 
in  cane.  CL.  Littrii  Hi  st.  de  Tacademie  des  Sciences  1706  p| 
33.  Latomus  autem  Parei  de  rec.  vuln.  L,  IX.  C.  XXX,  p.  3lJ 
intra  triduum  periit. 

intestina  abdominis  prolapsa  reprimunt,  concavitate  diaphrag- 
matis, Praeterea  diaphragma  in  latere  dextro  altius  insertum 
est,  quarn  in  sinistro  idque  aperte  eum  ad  finem,  ut  hepar 
spatium  habeat  sufficiens.  Hepati  enim  eam  oh  causam  maiore 
spatio  opus  est  quam  ventriculo,  quod  illius  parenchyma  est 
firmum  et  durum  , ut  compressibilitas  hepatis  in  statu  nor- 
mali cum  ea,  quae  est  ventriculo,  nullo  modo  comparari  possit. 

Actio  diaphragmatis  est  ascensio  et  descensio,  quae 
fiunt  contractione  et  relaxatione  fibrarum  muscularium. 

In  quamnam  directionem  diaphragma  maxime  trahatur 
musculis  se  contrahentibus,  facile  demonstrari  potest  e ma- 
gnitudine et  crassitudine  fibrarum  muscularium  in  partibus 
diaphragmatis  diversis.  Semper  enim  invenimus  magnitudi- 
nem musculorum  respondere  eorum  functionibus  et  vicissim 
musculos,  qui  plurimum  laborant,  quod  plus  sanguinis  affluit, 
maxime  excoli.  Ex  mensuris  igitur,  quas  in  cadavere  cuni- 
culi et  hominis  institutas  supra  attulimus,  efficitur  Centrum 
tendineum  minus  trahi  ad  Processum  xiphoideum  et  ad  re- 
gionem costarum  decimae,  undecimae,  duodecimae.  Tum  se- 
quuntur , si  scalam  a musculis  brevioribus  ad  longiores  per- 
sequimur, fibrae  musculares  partis,  quae  oritur  a costis  octava 
et  nona.  Maxime  insignes  sunt  partes  musculares  lumbales, 
quae  non  solum  longitudine  magna  excellunt^  sed  numerus 
fibrarum  tantus  est,  ut  hae  partes  lumbales  magnam  habe- 
ant crassitudinem.  Unde  colligi  potest  eos  locos,  quo  Cen- 
trum tendineum  maxime  trahatur , esse  regionem  costarum 
octavae  et  nonae  et  maxime  regionem  lumbalem.  Et  re  vera 
observatio  in  animali  vivo  nos  satis  docet  diaphragma  ma- 
xime deorsum  trahi.  Quae  descensio  ut  fieri  possit,  vi  satis 
magna  opus  est,  nam  renisus  hepatis,  ventriculi  et  intestino- 
i’um  plurimorum  aliorum  superandus  est,  ut  organa  illa  an- 
trorsum  premantur  et  diaphragma  libere  descendere  que^t 

Eadem  gravitate^,  quam  in  diiudicandis  motibus  diaphrag- 
matis latitudo  et  crassitudo  est  partium  muscularium , eandem 

habet  cognitio  decursus , quem  fibrae  musculares  faciunt* 
Ex  iis^  quae  in  exponenda  Anatomia  diaphragmatis  supra 
disputavimus,  elucet  Centrum  tendineum  inter  contractionem 
fibrarum  muscularium  in  omnes  directiones  trahi,  quum  omnes 
fibrae  musculares,  exceptis  cruribus  internis  partis  lumbalis, 
directionem  habeant  rectam  a loco  insertionis  ad  centrum 
tendineum.  Contra  decursus  crurum  internorum  est  compli- 
catus , fibrae  primum  iuxta  positae  sunt , divergunt  ut  effFci- 
ant  Hiatum  aorticum,  convergunt^  decussantur,  iterum  diver- 
gunt ad  faciendum  Hiatum  oesophageum , deinde  coniuncti 
finiuntur  in  margine  posteriore  Centri  tendinei.  Decursus 
harum  fibrarum  muscularium  crurum  internorum  eandem  vim  , 
habet  in  centrum  tendineum  aut  paullo  diversam,  ac  si  ab 
origine  recta  ad  Centrum  tendineum  mearent  Sed  id  agitur  , 
quam  vim  se  contrahentes  faciant  in  x\ortam  et  Oesophageum. 
Quaeritur  num  eirculatio  in  Aorta,  si  musculi  se  contrahunt,  j 
non  impediatur,  quum  fibrae  musculares  ante  eum  decussen- 
tur. Quod  aperte  ideo  fit,  ut  fibrae  musculares  praebere 
possint  resistentiam  et  ne  rumpantur.  Experientia  de  talibus 
fere  nihil  docet.  Quod  aliter  fieri  non  potest,  quum  impe- 
dimentum, quod  fibrae  musculares  Aortae  parant,  minimum 
esse  debeat  propter  magnam  elasticitateni  membranarum  ar- 
teriarum. Aliam  causam  Valenti n*) profert  censens,  Aortam 
minus  coarctari  propter  vicinitatem  fasciculorum  Centri  ten- 
dinei. Oesophagus  non  sicut  Aorta  structura  sua  securus 
est  ab  impedimentis,  quae  musculorum  contractione  parantur. 
Sed  dubium  est  num  turbationes  omnino  efficiantur.  Si  di- 
rectionem fibrarum  muscularium  diaphragmatis  diligenter  con- 
sideramus, apparet  musculos  minus  impedire  posse  Oesopha- 
gum qnam  Aortam,  quum  fibrae  musculares  post  Oesophagum 
decussentur,  non  ante  eum.  Nihilominus  Valentin  ‘^)  censet 
Oesophagum  facile  comprimi  posse. 


1)  In  libro  citato  Tom.  I.  §.  1234:. 

2)  Loco  citato. 

Transeamus  ad  directionem  fibrarum  in  Centro  tendineo. 
Quum  fibrae  tendineaCj  quae  meant  ad  partem  muscularem 
sternalem,  ad  partem  costalem,  inde  usque  ad  costam  nonam 
et  quae  perveniunt  ad  partem  lumbalem^  decursum  habeant 
rectum  , concludere  licet  fibras  tendineas  hic  ipsum  tractum 
fibrarum  muscularium  sequi.  Aliter  est  de  parte  tendinea  a 
costa  nona  et  duodecima.  Nam  hic  fibrae  tendineae  in  arcum 
flectuntur,  quum  a fibris  muscularibus  orientes  ad  dorsum 
perveniant.  Quibus  ex  rebus  concludere  nobis  liceat  Centrum 
tendineum  in  regione  costae  nonae  ad  duodecimam  ubi,  quod 
memoravimus,  fibrae  musculares  parvae  sunt  et  tenues,  non 
nisi  paiillum  musculis  illis  obsequi,  sed  maxime  validis  fibris 
partis  lumbalis.  In  tendinea  quoque  parte  de  foramine  disse- 
rendum est , dico  foramen  quadrilaterum  seu  venae  cavae 
inferioris.  Hoc  loco  attentione  acriore  agendum  est,  num 
vena  impediatur,  si  diaphragma  se  contrahit,  quoniam  scimus 
circulationem  venarum  facillime  turbari  posse.  Quum  vena 
cava  inferior  omnibus  ex,  partibus  non  nisi  fibris  tendineis 
circumdata  sit  e situ  anatomico  turbatio  effici  non  potest. 
Tamen  Ha II er  pluribus  scriptorum  suorum  locis  sententiam 
profert  venam  cavam  comprimi,  quod  musculi  se  contrahen- 
tes illam  deorsum  trahant.  Dicit^) : ,, venam  cavam  non  car- 
nibus sed  intertextis  tendinibus  intercipi,  tendines  vero  non 
contrahi,  dum  carnes  decurtantur,  summorum  virorum  opinio 
fuit.  Quum  tamen  frequentibus  spirantium  bestiarum  extispi- 
ciis adiuvarer,  vidi  utique  quantum  ad  persuadendum  sufficit, 
in  universum  tendineam  diaphragmatis  expansionem  carnibus 
obsequi  et  cavam  venam  ab  eo  musculo  utique  stringi  et 
deorsum;  dum  descendit  inter  inspirandum  et  inariri.  Et  vi- 
cissim  in  exspiratione  tumere  eamdem  et  repleri. Similiter 
aliis  locis. 

1)  De  part.  corp.  hum.  praecip.  fabrica  et  functionibus  Tom.  YI. 
p.  145. 

2)  Opera  minora  Tom.  I.  pag,  140.  De  compressione  venae  cavae 

Quodsi  actiones  dmphragmatis  ex  observationibus  expe- 
rimentorum nostrorum  definire  volumus , haec  potissimum 
consideranda  sunt.  Quum  cellulae  pulmonum  inspiratione 
aere  inflentur,  pulmones,  quos  in  cuniculo  mortuo  collapsos 
invenimus  columnae  vertebrarum  adhaerentes  et  superne 
sitos,  descendunt  et  costis  valde  appropinquantur  (cfr.  expe- 
rimentum III  et  IV) ; quae  extensio  pulmonum  maior  est> 
quam  ut  spatium  thoracis  in  statu  relaxato  sufficiat.  Qua  de 
causa  in  inspiratione,  quantum  respondet  extensioni  pulmo- 
num, dilatatur.  Quod  eo  efficitur  quod  una  ex  parte  costae, 
exceptis  infimis  , musculis  trahentibus  obsequentes  extrorsum 
ascendunt.  Quae  ascensio  distincte  in  musculis  intercostali- 
bus animadverti  potest.  (Cfr.  experimentum  II  et  III.)  Altera 
ex  parte  haec  dilatatio  thoracis  efficitur  descensu  diaphrag- 
matis. Ac  diaphragma  plurimum  valet  ad  dilatandum  tho- 
racem , ita  ut  in  respiratione  tranquilla  certe  in  viris  fere 
uuum  efficax  sit.  Certe  magis  valent  ceteri  musculi  respi- 
rationis ad  thoracem  dilatandum  in  feminis  et  liberis  , quo- 
rum costae  propter  tenuitatem  minus  impedimento  sunt,  quo- 
minus musculis  attrahantur.  Quod  in  feminis  plane  necessa- 
rium est,  quum  inter  graviditatem  diaphragma  utero,  qui  ex 
pelve  ascendit  et  ultimis  graviditatis  tsmporibus  magnum  spa- 
tium complet , valde  impediatur , quin  in  cavum  abdominis 
alte  descendat.  Quantum  cavum  thoracis  descensu  diaphrag- 
matis in  statu  normali  crescat,  ex  eo  concludi  potest,  quod 
diaphragma  cuniculi  parvuli  in  respiratione  normali  Mill. 
quattuor  descendebat  (cfr.  experimentum  III.)  ; sed  in  actione 
dum  erat  maxima  Millim.  decem  (cfr.  experimentum  IV.)  In 
inspiratione  vero  diaphragma  non  totum  aequabiliter  descen- 
dit^ sed  pars  media  eo  prohibetur,  quod  cum  Mediastino 
coniuiicta  est , quum  hoc  propter  structuram  suam  extendi 


quae  fit  a diaphragmate.  Experimenta  278—280.  Cfr.  Eiusdem 
operis  pag.  297.  Exp.  49. 

et  ea  de  causa  musculis  trahentibus  sequi  non  possit  Quod 
iam  clariss.  Senae  dixit  et  suo  modo  demonstravit  in  com- 
mentatione ,jSur  les  organes  de  la  respiration.“  *) 

Haec  diaphragmatis  descensio  maxime  eo  efficitur,  quod 
pars  muscularis  se  contrahit  et  in  rugas  colligitur.  (Cfr.  ex- 
perirn.  III.)  Qua  contractione  ac  maxime  contractione  crurum 
internorum  partis  lumbalis , quae  fere  ad  medium  Centrum 
tendineum  ascendunt,  diaphragmatis  convexitas  quae  in  ex- 
spiratione facta  est , tollitur , diaphragma  cogitur  descendere 
et  intestina  abdominalia  deorsum  premere  et  antrorsum.  (Cfr. 
experim.  IV.)  Causa  altera  qua  diaphragma  cogitur  descen- 
dere , est  nixus  quem  pulmones  in  inspiratione  aere  inflati 
in  diaphragma  faciunt;  qui  tanta  vi  efficitur,  ut  adeo  dia- 
phragma sine  ulla  contractione  musculorum  eius  alte  in  ca- 
vum abdominis  descendat , quod  satis  ex  experimento  IV. 
elucet. 

Diaphragma  descendens  vim  facit  in  costas  ultimas  et 
musculos  parietum  abdominis  , et  costae  quidem  eam  direc- 
tionem corripiunt  in  inspiratione  , quam  pars  Centri  tendinei 
tiabet  eiusdem  lateris.  Sed  Centrum  tendineum  in  statu  nor- 
mali plurimum  deorsum  trahitur  et  regionem  lumbalem  ver- 
5US,  quod  antea  exposuimus  , quocum  convenit  quod  ultimae 
costae  deorsum  et  columnam  vertebrarum  versus  descendunt. 
Cfr.  experim.  III.)  Si  altera  pars  Centri  tendinei  non  ver- 
tebrarum columnam  versus  trahitur,  quod  pars  lumbalis,  quae 


1)  Ilistoire  de  Facademic  des  Sciences  17*24  page  170  : Mais  quoi- 
qn’en  ayent  dit  tons  les  anatomes,  il  est  evident  qiie  la  partie 
moyenne  du  diaphragme,  laqnelle  va  du  sternum  jusqu’a  Tepine, 
ne  descend  pas  dans  Tinspiration.  Le  preuye  est  soutenue  d’une 
raison  tir6  de  la  structure.  Le  mediastin  apres  avoir  ecarte  ses 
deux  lames  pour  ambrasser,  va  s’attacher  au  diaphragme  autour 
du  coeur  et  post4rieurement  a cote  de  Toesophage  ot  de  Faorte ; 
cette  attaclie  du  mediastin  ne  permet  pas  au  diaphragme  de  s’a- 
baisser  au  milieu  quand  fair  entre  dans  les  poulmons. 

ei  respondet,  non  iani  agit,  sed  non  nisi  pulmonibus  descen- 
dentibus deorsum  premitur , costae  quoque  infimae  eiusdem 
lateris  non  nisi  deorsum  trahuntur.  (Cfr,  experira.  III.)  Con- 
tractio partis  muscularis  diaphragmatis  efficitur  non  nisi  ac- 
tione nervi  phrenici.  Nam  simulae  vis  nervi  phrenici  in  dia- 
phragma sublata  est,  velut  si  alter  nervus  dissectus  est, 
statim  pars  diaphragmatis  muscularis  eiusdem  lateris  non 
iam  contrahitur  nec  in  rugas  colligitur. 

Si  uterque  nervus  phrenicus  disseclMS  est  actio  dia- 
phragmatis omnino  cessat.  (Cfr.  experim.  IIL.)  Si  nervus 
phrenicus  Galvanismo  irritatur,  actio  diaphragmatis  celerior 
est,  contractiones  celerrime  se  inter  se  sequuntur,  quod  irri- 
tationi respondet.  Irritatione  continua  paralysis  nervi  phre- 
nici momentana  quidem  existit  et  partis  diaphragmatis  quae 
ab  eo  pendet.  (Cfr.  experim.  V.)  Quaestio  quam  maxime  gra- 
vis de  diaphragmate  certe  ea  est,  num  discissio  nervi  phrenici 
utriusque  eodem  tempore  facta  et  paralysis  diaphragmatis  quae 
eam  sequitur,  respirationem  tantopere  impediat  ut  mors  ple- 
rumque sequatur.  Cui  quaestioni  ut  satisfieret,  experimenta 
quatuor  instituimus.  (Cfr.  experim.  V — VIII.)  Sed  eventus 
non  idem  erat , bis  animal  mortuum  est , bis  in  vita  mansit. 
Quae  differentia  facile  explicari  potest.  Alteris  enim  in  ca- 
sibus nervus  phrenicus  cum  omnibus  aut  fere  cum  omnibus 
filis  dissectus  erat,  in  alteris  vero  non  omnis  dissectus  erat , 
quae  sectio  cadaveris  instituta  post  experimenta  VII  et  VIII  satis 
demonstravit.  Difficillimum  enim  est  nervum  phrenicum  cum 
omnibus  ramis  qui  e plexu  brachiali  oriuntur,  persecare,  quum, 
ut  iara  memoratum  est,  nervus  phrenicus  nonnusquam  per 
ramos  quatuor  e plexu  brachiali  originem  habeat;  qui  rami 
nonnusquam  procul  demum  in  cava  pectoris  se  cum  trunco 
nervi  phrenici  coniimgunt.  Nescio  an  illustriss.  Hyrtl,  qui 
et  ipse  in  cuniculis  de  hac  quaestione  experimenta  fecit, 
idem  acciderit  quod  nobis  in  duobus  illis  casibus,  ut  non 
omnes  ramos  nervi  dissecuerit.  Nos  confidenter  existima- 


mus  respirationem  , si  nervus  phrenicus  uterque  omnis  dts 
sectus  est,  tantopere  plerumque  perturbari,  ut  mors  facillim 
oriatur. 


Y i t a. 


Natus  sum  Joh.  Hub.  PetrUS  Eulenkamp  Coloniae  die  18  Feb.  anni 
MDCCCXXXII.  patre  StophailO  j matre  Anna  Maria  AgnCS  e gente 
Hartmann;  quorum  illum  iam  ante  -viginti  annos  mortuum  lugeo,  hanc 
dei  benevolentia  mihi  adhuc  servatam  pio  grato  que  animo  veneror.  Fidem 
profiteor  catholicam.  Primis  litterarum  initiis  instructus  a carissimo  fratre 
Nicolao, quem  et  ipsum  non  iam  inter  \ivos  esse  maxime  doleo,  Gymnasium 
catholicum  Coloniense,  quod  tum  sub  auspiciis  illustrissimi  Bimbaum 
florebat , per  sex  annos  frequentavi.  Unde , maturitatis  testimonium 
adeptus  auctumno  anni  MDCCCLII.  inter  academiae  nostrae  cives  a 
viro  illustrissimo  Hilgers  rectore  magnifico  receptus  primo  nomen  dedi 
apud  virum  illustrissimum  Martin  ordinis  theologorum  catholicorum 
t.  t.  prodecanum.  Sed  peracto  uno  semestri  totum  medicinae  studio 
me  traditurus  a viro  clarissimo  Eilian  decano  spectatissimo  ordinis 
medicorum  albo  ascriptus  sum.  Praeceptores,  quorum  scholis  exercita- 
tionibusque practicis  interfui  viri  illustrissimi  hi  sunt : Martin,  Voltcn, 

Bisohof,  Knoodt,  Noeggerath,  Pluoker,  Treviranus,  Trosohel; 
Albers,  Boeoker,  Budge,  Busch,  Eilian,  Mayer,  Naumann, 
Schaafhausen,  M.  J.  Weber,  C.  0.  Weber,  Wutzer,  quibus  om- 
nibus viris  praeclarissimis  maxime  de  me  meritis  gratias  ago  quas 
debeo  maximas  ; praesertim  vero  eorum,  quae  viri  illustrissimi  Maycr, 
apud  quem  per  duo  semestria  primi  assistentis  munere  defunctus  sum, 
et  clarissimi  praeceptores  clinici  BuSOh,  Eilian,  NaUmann,  WutZCr 
tot  tantaque  in  me  contulerunt,  beneficiorum  memoriam  semper  pio 
animo  recolam. 


Theses. 


Una  tantum  est  sangninis  circulatio. 

Albumen  optimum  antidotum. 

Oculus  semiotices  uberrimus  fons. 

Forceps  obstetricia  tractu  agit  non  pressu. 
Brachium  foetus  vivi  prolapsum  exarticulare  licet. 
Positio  parientis  maximi  in  partum  momenti  est. 

